Document ID: 32003D0571

Kommissionens beslutning
af 31. juli 2003
om ændring af beslutning 1999/283/EF og 2000/585/EF for så vidt angår import af fersk kød fra Botswana og Swaziland
(meddelt under nummer K(2003) 2743)
(EØS-relevant tekst)
(2003/571/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 807/2003(2), særlig artikel 14, stk. 3,
under henvisning til Rådets direktiv 92/45/EØF af 16. juni 1992 om sundhedsmæssige og dyresundhedsmæssige problemer i forbindelse med nedlægning af vildtlevende vildt og afsætning af kød heraf(3), senest ændret ved forordning (EF) nr. 806/2003(4), særlig artikel 16, stk. 3,
under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(5), senest ændret ved Kommissionens beslutning 2003/42/EF(6), særlig artikel 10, og
ud fra følgende betragtninger:
(1) Ved Kommissionens beslutning 1999/283/EF(7), senest ændret ved beslutning 2003/163/EF(8), fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af fersk kød fra visse afrikanske lande.
(2) Ved Kommissionens beslutning 2000/585/EF(9), senest ændret ved beslutning 2003/163/EF, fastsættes der dyre- og folkesundhedsmæssige betingelser og bestemmelser om udstedelse af sundheds- og hygiejnecertifikat ved import af kød af vildtlevende og opdrættet vildt og kaninkød fra tredjelande.
(3) Som følge af udbruddene af mund- og klovesyge i Botswana blev beslutning 1999/283/EF og 2000/585/EF ændret ved beslutning 2003/74/EF(10) med henblik på at suspendere eksporten til EF fra hele landet af udbenet og modnet, fersk kød af kvæg, får, geder og opdrættede og vildtlevende hovdyr, der var produceret efter den formodede dato for den første infektion, indtil der kunne fremlægges yderligere oplysninger med henblik på at regionalisere landet.
(4) De botswanske veterinærmyndigheder fremsendte yderligere oplysninger og garantier, og beslutning 1999/283/EF og 2000/585/EF blev ændret ved beslutning 2003/163/EF med henblik på at regionalisere landet, så udbenet og modnet kød fra zone 10, 11, 12, 13 og 14 kunne eksporteres til EF.
(5) Der er ikke konstateret nye udbrud af mund- og klovesyge i hele landet siden januar 2003, alle vaccinerede dyr er blevet destrueret, og der er blevet udført en intens overvågning (inklusive serologisk overvågning) med negative resultater for mund- og klovesyge.
(6) De botswanske myndigheder har givet Kommissionen de nødvendige garantier for, at veterinærkontrolzonerne 5, 6, 7, 8, 9 og 18 igen kan betragtes som værende frie for mund- og klovesyge uden vaccination.
(7) Import til EF af udbenet og modnet fersk kød (undtagen slagteaffald) af kvæg, får, geder og opdrættede og vildtlevende hovdyr bør derfor tillades fra zone 5, 6, 7, 8, 9 og 18, såfremt slagtning fandt sted efter den 7. juni 2003.
(8) Som følge af udbruddene af mund- og klovesyge i Swaziland blev beslutning 1999/283/EF ændret ved beslutning 2001/297/EF(11) med henblik på at suspendere eksporten til EF fra hele landet af udbenet og modnet, fersk kød af kvæg, der var produceret efter den formodede dato for den første infektion, indtil der kunne fremlægges yderligere oplysninger med henblik på at regionalisere landet.
(9) De swazilandske veterinærmyndigheder fremsendte yderligere oplysninger og garantier, og beslutning 2000/585/EF blev ændret ved beslutning 2001/661/EF(12) med henblik på at regionalisere landet, så udbenet og modnet kød fra bestemte zoner kunne eksporteres til EF.
(10) Der er ikke konstateret nye udbrud af mund- og klovesyge i hele landet, den seneste vaccination blev foretaget i maj 2001, alle vaccinerede dyr er blevet identificeret, og der er blevet udført en intens overvågning (inklusive serologisk overvågning) med negative resultater for mund- og klovesyge.
(11) De swazilandske myndigheder har givet Kommissionen de nødvendige garantier for, at området, bortset fra området vest for de "red line"-afspærringer, der strækker sig nordpå fra Usuto-floden til grænsen til Sydafrika vest for Nkalashane, igen kan betragtes som værende frit for mund- og klovesyge uden vaccination.
(12) Import til EF af udbenet og modnet fersk kød (undtagen slagteaffald) af kvæg bør derfor tillades fra denne zone.
(13) Beslutning 1999/283/EF og 2000/585/EF bør derfor ændres i overensstemmelse hermed.
(14) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I til beslutning 1999/283/EF affattes som angivet i bilag I til nærværende beslutning.
Artikel 2
Bilag II til beslutning 1999/283/EF affattes som angivet i bilag II til nærværende beslutning.
Artikel 3
Bilag I til beslutning 2000/585/EF affattes som angivet i bilag III til nærværende beslutning.
Artikel 4
Bilag II til beslutning 2000/585/EF affattes som angivet i bilag IV til nærværende beslutning.
Artikel 5
Denne beslutning anvendes fra den 4. august 2003.
Artikel 6
Denne beslutning er rettet til medlemsstaterne.
Udfærdiget i Bruxelles, den 31. juli 2003.

Labels: 3
17
18
6